pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘ปลัดจรินทร์’ สั่งการแรงงานจังหวัดพื้นที่ตั้งศูนย์พิสูจน์สัญชาติแรงงานต่างด้าว บูรณาการอำนวยความสะดวกให้คล่องตัวและรวดเร็วขึ้น
วันจันทร์ที่ 20 พฤศจิกายน 2560
‘ปลัดจรินทร์’ สั่งการแรงงานจังหวัดพื้นที่ตั้งศูนย์พิสูจน์สัญชาติแรงงานต่างด้าว บูรณาการอํานวยความสะดวกให้คล่องตัวและรวดเร็วขึ้น
ปลัดแรงงานสั่งการแรงงานจังหวัดซึ่งเป็นที่ตั้งของศูนย์พิสูจน์สัญชาติแรงงานต่างด้าวสัญชาติ
เมียนมาและกัมพูชาทั่วประเทศบูรณาการอํานวยความสะดวกประชาชนเพื่อให้กระบวนการออกเอกสารต่างๆ
มีความคล่องตัวและรวดเร็วขึ้น
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวง เปิดเผยว่า นายจรินทร์
จักกะพาก ปลัดกระทรวงแรงงาน ได้สั่งการให้แรงงานจังหวัดในพื้นที่ซึ่งจัดให้มีศูนย์พิสูจน์สัญชาติแรงงานเมียนมาและกัมพูชาตั้งอยู่บูรณการทํางานร่วมกันกับทุกหน่วยงานในสังกัดกระทรวงแรงงานโดยการจัดเวรออกไปตรวจสอบและอํานวยความสะดวกแก่ประชาชนที่มาติดต่อเพื่อดําเนินการพิสูจน์สัญชาติและออกใบอนุญาตทํางานให้แก่แรงงานต่างด้าวให้เป็นไปด้วยความเรียบร้อย มีความคล่องตัวและรวดเร็วขึ้น สามารถดําเนินการแล้วเสร็จทันในช่วงระยะเวลาผ่อนผันถึง 31 ธันวาคม 2560นี้ โดยไม่เกิดการร้องเรียนในประเด็นต่างๆและรายงานผลให้ทราบอย่างต่อเนื่องซึ่งเบื้องต้นทุกจังหวัดรับทราบและได้รับไปดําเนินการอย่างแข็งขันทั้งนี้กระบวนการเพื่อออกใบอนุญาตทํางานให้แก่แรงงานต่างด้าวสัญชาติเมียนมาและกัมพูชามีกระบวนการเริ่มตั้งแต่การออกเอกสารรับรองบุคคล (CI) ซึ่งเป็นความรับผิดชอบของประเทศต้นทาง การตรวจสุขภาพและทําประกันสุขภาพโดยกระทรวงสาธารณสุขการตรวจลงตราวีซ่าของสํานักงานตรวจคนเข้าเมืองวีซ่า (VISA Non Immigrant L- A) และการออกใบอนุญาตทํางาน (WP)โดยกระทรวงแรงงาน
“ทางการเมียนมาได้เข้ามาดําเนินการพิสูจน์สัญชาติในพื้นที่ 10 จังหวัด 11 แห่งคือจังหวัดสมุทรปราการสมุทรสาคร (2 แห่ง) นนทบุรี ปทุมธานีนครสวรรค์ เชียงใหม่เชียงรายตากระนองและสงขลาส่วนทางการกัมพูชา
มีศูนย์ตรวจสัญชาติ 3 แห่งได้แก่ จังหวัดระยอง สงขลา และกรุงเทพมหานคร โดยแต่ละศูนย์สามารถให้บริการ
ได้ 1,000 - 1,400 คนต่อวัน รายละเอียดเพิ่มเติมสามารถสอบถามได้ที่สายด่วน 1694 ”นางเพชรรัตน์ฯ กล่าวในท้ายที่สุด
--------------------------------------------
กองเผยแพร่และประชาสัมพันธ์/
20 พฤศจิกายน 2560
รัฐบาลไทย-ข่าวทำเนียบรัฐบาล-ทอ. ใช้ FACED-TECH: AI FACE TRACKING ระบบจดจำใบหน้าบุคคลฯ ของ สวทช. ในตู้ปันสุขกองทัพอากาศ "อินทรีปันสุข" พร้อม ผบ.ทอ. มอบตู้ฯ ให้กับโรงพยาบาลภูมิพล กรมการแพทย์ทหารอากาศ
วันพุธที่ 8 กรกฎาคม 2563
ทอ. ใช้ FACED-TECH: AI FACE TRACKING ระบบจดจําใบหน้าบุคคลฯ ของ สวทช. ในตู้ปันสุขกองทัพอากาศ "อินทรีปันสุข" พร้อม ผบ.ทอ. มอบตู้ฯ ให้กับโรงพยาบาลภูมิพล กรมการแพทย์ทหารอากาศ
ทอ. ใช้ FACED-TECH: AI FACE TRACKING ระบบจดจําใบหน้าบุคคลฯ ของ สวทช. ในตู้ปันสุขกองทัพอากาศ "อินทรีปันสุข" พร้อม ผบ.ทอ. มอบตู้ฯ ให้กับโรงพยาบาลภูมิพล กรมการแพทย์ทหารอากาศ
กรมสรรพาวุธทหารอากาศ ได้จัดทํา ตู้ปันสุขกองทัพอากาศ "อินทรีปันสุข" พร้อมทั้งใช้อุปกรณ์ต้นแบบ FaceD-Tech: AI face Tracking จาก ศูนย์เทคโนโลยีเพื่อความมั่นคงของประเทศและการประยุกต์เชิงพาณิชย์ (NSD: National Security and Dual-Use Technology Center) สํานักงานพัฒนาวิทยาศาสตร์และเทคโนโลยีแห่งชาติ (สวทช.) โดย FaceD-Tech: AI face Tracking เป็นอุปกรณ์ที่ใช้เทคโนโลยี AI (Artificial Intelligence) ในการวิเคราะห์และประมวลผลสําหรับการจดจําใบหน้าบุคคลที่อุปกรณ์ตรวจพบลงในฐานข้อมูลอัตโนมัติ ใช้ในการตรวจจับและทําการปลดล็อกตู้ ถ้าหากผู้ที่ยืนหน้าตู้ไม่ถูกบันทึกซ้ําหน้า ภายใน 48 ชั่วโมง ระบบจะเริ่มทํางานโดยปลดล็อคช่องเก็บของจํานวน 23 ตู้ ทําให้ผู้ที่มาบริจาคของหรือผู้ต้องการของสามารถเลือกเปิดช่องเพื่อหยิบของที่ต้องการ หรือใส่ของที่นํามาบริจาคได้ พร้อมกันนี้ พล.อ.อ.มานัต วงษ์วาทย์ ผู้บัญชาการทหารอากาศ ได้มอบตู้ปันสุขกองทัพอากาศ "อินทรีปันสุข" ให้กับโรงพยาบาลภูมิพล กรมการแพทย์ทหารอากาศ โดยมี ดร.ศิวรักษ์ ศิวโมกษธรรม ผู้อํานวยการศูนย์เทคโนโลยีเพื่อความมั่นคงของประเทศและการประยุกต์เชิงพาณิชย์ (NSD: National Security and Dual-Use Technology Center) สํานักงานพัฒนาวิทยาศาสตร์และเทคโนโลยีแห่งชาติ (สวทช.)และ คุณกุลประภา นาวานุเคราะห์ ผู้ช่วยผู้อํานวยการ สวทช. เข้าร่วมงาน
ข้อมูลข่าวโดย : สํานักงานพัฒนาวิทยาศาสตร์และเทคโนโลยีแห่งชาติ (สวทช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ธ.ก.ส. ขอบคุณการตอบรับพันธบัตร Green Bond
วันศุกร์ที่ 21 สิงหาคม 2563
ธ.ก.ส. ขอบคุณการตอบรับพันธบัตร Green Bond
ธ.ก.ส.ปลื้มใจออกพันธบัตรเพื่ออนุรักษ์สิ่งแวดล้อม (Green Bond) วงเงิน 6,000 ลบ. เพื่อเป็นเงินทุนนําไปใช้ในการอนุรักษ์สิ่งแวดล้อมและโครงการสินเชื่อที่ส่งเสริมการปลูกต้นไม้ จําหน่ายเต็มวงเงินในวันที่ 19 ส.ค.2563 พร้อมขอบคุณนักลงทุนที่ให้การตอบรับอย่างดี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ระดมทุนผ่านการออกพันธบัตรเพื่ออนุรักษ์สิ่งแวดล้อม หรือ Green Bond ปีบัญชี 2563 วงเงิน 6,000 ล้านบาท (จากเป้าหมายวงเงินรวม 20,000 ล้านบาท ในปีบัญชี 2563 – 2567) เพื่อนําเงินไปลงทุนในโครงการที่เป็นมิตรกับสิ่งแวดล้อม ภายใต้การบูรณาการร่วมกับส่วนงานที่เกี่ยวข้อง ทั้งด้านการป้องกันและควบคุมมลพิษ การจัดการทรัพยากรธรรมชาติและการใช้ประโยชน์ในที่ดินอย่างยั่งยืน การจัดการน้ําเสียอย่างยั่งยืน และพลังงานทางเลือก โดยเสนอขายต่อนักลงทุนแบบเฉพาะเจาะจง ซึ่งมีจํานวนไม่เกิน 10 ราย ในวันที่ 19 สิงหาคม 2563 ซึ่งมีผลการจําหน่าย ดังนี้ 1) พันธบัตรเพื่ออนุรักษ์สิ่งแวดล้อม รุ่นอายุ 5 ปี มูลค่า 4,500 ล้านบาท ครบกําหนดไถ่ถอน ปี 2568 และ 2) พันธบัตรฯ รุ่นอายุ 10 ปี มูลค่า 1,500 ล้านบาท ครบกําหนดไถ่ถอน ปี 2573
พันธบัตร Green Bond ของ ธ.ก.ส. นําเงินไปใช้เป็นเงินทุนในการส่งเสริมการปลูกต้นไม้ และการอนุรักษ์สิ่งแวดล้อมใน 4 รูปแบบ ได้แก่ การปลูกไม้เพื่อการออม รูปแบบวนผลิตภัณฑ์ รูปแบบวนเกษตร และการปลูกไม้เศรษฐกิจ ภายใต้การสนับสนุนสินเชื่อปลูกป่าสร้างรายได้ สินเชื่อรักษ์ป่าไม้ไทยยั่งยืน สินเชื่อ Green Credit ให้แก่เกษตรกร ผู้ประกอบการภาคเกษตร ซึ่งพันธบัตรดังกล่าวดําเนินการภายใต้มาตรฐานสากล ASEAN Green Bond Standards (ASEAN GBS) และมาตรฐาน International Capital Market Association Green Bond Principles (ICMA GBP) อีกทั้งยังได้รับการสนับสนุนจากสํานักงานบริหารหนี้สาธารณะ (สบน.) ในการคัดเลือกผู้จัดการจัดจําหน่าย และได้รับการสนับสนุนค่าใช้จ่ายในการจัดจ้างผู้สอบทานจากภายนอก (External Reviewer) จากสถานเอกอัครราชทูตอังกฤษประจําประเทศไทย ภายใต้โครงการ ASEAN Low Carbon Energy Programme (ALCEP) ทั้งนี้ ธ.ก.ส. นับเป็นสถาบันการเงินเฉพาะกิจรายแรกในประเทศไทยที่ระดมทุนด้วยการออก Green Bond อีกด้วย
รัฐบาลไทย-ข่าวทำเนียบรัฐบาล-​รอง นรม. และ รมว.กห. สั่งการให้กองทัพติดตามสถานการณ์ภัยพิบัติใกล้ชิดและเข้าช่วยเหลือประชาชนที่ประสบอุทกภัยให้ทันท่วงที
วันพฤหัสบดีที่ 25 พฤษภาคม 2560
​รอง นรม. และ รมว.กห. สั่งการให้กองทัพติดตามสถานการณ์ภัยพิบัติใกล้ชิดและเข้าช่วยเหลือประชาชนที่ประสบอุทกภัยให้ทันท่วงที
​รอง นรม. และ รมว.กห. สั่งการให้กองทัพติดตามสถานการณ์ภัยพิบัติใกล้ชิดและเข้าช่วยเหลือประชาชนที่ประสบอุทกภัยให้ทันท่วงที
พล.ต. คงชีพ ตันตระวาณิชย์ โฆษก กห. เปิดเผยว่า พล.อ. ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกเหล่าทัพ ติดตามสถานการณ์ภัยพิบัติจากพายุฤดูฝนที่กําลังเกิดขึ้นในทุกพื้นที่ทั่วประเทศอย่างใกล้ชิด พร้อมทั้งให้ตรวจสอบระบบระบายและเก็บกักน้ําที่จัดทําขึ้นให้สามารถทํางานได้อย่างมีประสิทธิภาพและเตรียมพร้อมให้การช่วยเหลือประชาชนที่ได้รับผลกระทบจากอุทกภัย น้ําป่าไหลหลาก น้ําท่วมฉับพลัน น้ําท่วมขังและดินถล่มให้ทันต่อเหตุการณ์ โดยให้ประสานและสนับสนุนส่วนราชการในพื้นที่ที่เกี่ยวข้องอย่างใกล้ชิด
สําหรับการฝึกนักศึกษาวิชาทหารและการเรียกกําลังพลสํารองบางส่วน ที่จะเข้ารับการฝึกตามแผนเรียกพลประจําปี 60 ให้ทุกเหล่าทัพดําเนินการฝึก และให้ความรู้แก่นักศึกษาวิชาทหารและกําลังพลสํารอง ในการบรรเทาสาธารณภัยควบคู่กันไป เพื่อให้มีความพร้อมสําหรับปฏิบัติการช่วยเหลือประชาชน ในภาวะวิกฤตของทุกภัยพิบัติ โดยเฉพาะอุทกภัยที่เกิดขึ้นในทุกปี
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรมจากประชาชน
วันจันทร์ที่ 1 พฤษภาคม 2560
ก.ยุติธรรม รับเรื่องร้องเรียนขอความเป็นธรรมจากประชาชน
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องราวขอความเป็นธรรมจากประชาชนผู้ได้รับความเดือดร้อน
เมื่อวันจันทร์ที่ ๑ พฤษภาคม ๒๕๖๐ เวลา ๑๐.๓๐ น.
ณ ห้องทํางานกระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้รับเรื่องราวขอความเป็นธรรมจากประชาชนผู้ได้รับความเดือดร้อน
จาก นางสาวนิติชา กงแก้ว  ร้องทุกข์ขอความเป็นธรรม
กรณีสามีและน้อง ๓ คน ตกเป็นแพะคดีร่วมกันทําร้ายร่างกาย
เหตุเกิดเมื่อวันที่ ๑๕ กรกฎาคม ๒๕๕๗ ณ ซอยประสานมิตร
วงเวียนใหญ่ เขตธนบุรี กรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมสุดยอดอาเซียน-เกาหลี ครั้งที่ 20 ย้ำไทยให้ความสำคัญด้านความยั่งยืนในทุกมิติ และยินดีต่อพัฒนาการเชิงบวกในคาบสมุทรเกาหลี
วันพุธที่ 14 พฤศจิกายน 2561
นายกรัฐมนตรีเข้าร่วมการประชุมสุดยอดอาเซียน-เกาหลี ครั้งที่ 20 ย้ําไทยให้ความสําคัญด้านความยั่งยืนในทุกมิติ และยินดีต่อพัฒนาการเชิงบวกในคาบสมุทรเกาหลี
นายกรัฐมนตรีเข้าร่วมการประชุมสุดยอดอาเซียน-เกาหลี ครั้งที่ 20 ย้ําไทยให้ความสําคัญด้านความยั่งยืนในทุกมิติ และยินดีต่อพัฒนาการเชิงบวกในคาบสมุทรเกาหลี
วันนี้ (14 พ.ย. 61) เวลา 11.00 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี กล่าวถ้อยแถลงในการประชุมสุดยอดอาเซียน-เกาหลี ครั้งที่ 20 ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรียินดีกับนโยบายทิศใต้แบบใหม่ (New Southern Policy) ของประธานาธิบดีมุน แช อิน ที่จะเสริมสร้างความสัมพันธ์ระหว่างอาเซียนกับเกาหลีใต้ให้มีความแน่นแฟ้นยิ่งขึ้น โดยเห็นว่าเกาหลีเป็นหุ้นส่วนทางยุทธศาสตร์ของอาเซียนที่ครอบคลุมทุกด้าน และส่งเสริมความเป็นแกนกลางของอาเซียนมาโดยตลอด ควบคู่ไปกับการสนับสนุนความร่วมมือระหว่างอาเซียนกับอนุภูมิภาค นอกจากนี้นายกรัฐมนตรียังแสดงความยินดีต่อพัฒนาการในเชิงบวกบนคาบสมุทรเกาหลี เพื่อสร้างสันติภาพ เสถียรภาพ และความเจริญรุ่งเรือง บนคาบสมุทรเกาหลีที่ปลอดอาวุธนิวเคลียร์อย่างถาวร
โอกาสนี้ นายกรัฐมนตรีสนับสนุนข้อเสนอของสาธารณรัฐเกาหลีที่จะจัดการประชุมสุดยอดอาเซียน-สาธารณรัฐเกาหลี สมัยพิเศษ ครั้งที่ 3 ในปี 2562 ที่สาธารณรัฐเกาหลี เพื่อฉลองครบรอบ 30 ปีความสัมพันธ์อาเซียน-สาธารณรัฐเกาหลี และไทยในฐานะประธานอาเซียนในปีหน้า ก็พร้อมทํางานร่วมกับประธานาธิบดีมุน แช อิน โดยอาจใช้เวทีดังกล่าวเพื่อส่งเสริมบรรยากาศที่จะอํานวยต่อการเสริมสร้างความเจริญรุ่งเรืองในเอเชียตะวันออกด้วย
นายกรัฐมนตรีกล่าวว่าไทยให้ความสําคัญในด้านความยั่งยืนทุกมิติ ซึ่งสอดคล้องกับประเด็น 3P ของนโยบายทิศใต้แบบใหม่ ได้แก่ ประชาชน สันติภาพ และความเจริญรุ่งเรือง จึงหวังว่าสาธารณรัฐเกาหลีจะสนับสนุนแผนของอาเซียนที่จะจัดตั้งศูนย์อาเซียนเพื่อการศึกษาและการหารือด้านการพัฒนาที่ยั่งยืน และศูนย์อาเซียนเพื่อผู้สูงวัยอย่างมีศักยภาพและนวัตกรรม นอกจากนี้ทั้งสองฝ่ายยังสามารถส่งเสริมความเชื่อมโยงของประชาชนโดยใช้ประโยชน์จากความร่วมมือระหว่างศูนย์วัฒนธรรมอาเซียนที่นครปูซานและศูนย์วัฒนธรรมอาเซียนที่กรุงเทพฯด้วย
รัฐบาลไทย-ข่าวทำเนียบรัฐบาล-การประชุมติดตามความคืบหน้าการพัฒนาระเบียงเศรษฐกิจพิเศษภาคตะวันออก (EEC)
วันจันทร์ที่ 15 มกราคม 2561
การประชุมติดตามความคืบหน้าการพัฒนาระเบียงเศรษฐกิจพิเศษภาคตะวันออก (EEC)
นายสมคิด จาตุศรีพิทักษ์ รองนายกรัฐมนตรี เป็นประธานการประชุมติดตามความคืบหน้าการพัฒนาระเบียงเศรษฐกิจพิเศษภาคตะวันออก (EEC) ณ ห้องประชุม 1 ชั้น 2 กระทรวงอุตสาหกรรม
วันนี้ (15 มกราคม 2561) นายสมคิด จาตุศรีพิทักษ์ รองนายกรัฐมนตรี เป็นประธานการประชุมติดตามความคืบหน้าการพัฒนาระเบียงเศรษฐกิจพิเศษภาคตะวันออก (EEC) โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (EEC) และหน่วยงานที่เกี่ยวข้องเข้าร่วมประชุมด้วยเพื่อรายงานความคืบหน้าของโครงการในภาพรวม ณ ห้องประชุม 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-"บิ๊กอู๋" มอบสิทธิประโยชน์ทายาทลูกจ้างเสียชีวิตเหตุถังดับเพลิงระเบิด 1.4 ล้านบาท
วันพฤหัสบดีที่ 14 กุมภาพันธ์ 2562
"บิ๊กอู๋" มอบสิทธิประโยชน์ทายาทลูกจ้างเสียชีวิตเหตุถังดับเพลิงระเบิด 1.4 ล้านบาท
รมว.แรงงาน มอบเงินสิทธิประโยชน์จากกองทุนเงินทดแทน สิทธิประโยชน์จากกองทุนประกันสังคม พร้อมเงินบําเหน็จชราภาพ รวม 1.4 ล้านบาทเศษ แก่ทายาทแรงงาน ซึ่งเสียชีวิตขณะกําลังทํางานจากเหตุถังดับเพลิงระเบิดใกล้สถานีแอร์พอร์ตลิ้งก์ท่าอากาศยานสุวรรณภูมิ
รมว.แรงงาน มอบเงินสิทธิประโยชน์จากกองทุนเงินทดแทน สิทธิประโยชน์จากกองทุนประกันสังคม พร้อมเงินบําเหน็จชราภาพ รวม 1.4 ล้านบาทเศษ แก่ทายาทแรงงาน ซึ่งเสียชีวิตขณะกําลังทํางานจากเหตุถังดับเพลิงระเบิดใกล้สถานีแอร์พอร์ตลิ้งก์ท่าอากาศยานสุวรรณภูมิ พร้อมช่วยเหลือเยียวยาจ่ายสิทธิค่ารักษาพยาบาลแก่ผู้บาดเจ็บจํานวน 4 ราย รายละเบื้องต้นไม่เกิน 5 หมื่นบาท สอบถามเพิ่มเติมโทรสายด่วน 1506 ตลอด 24 ชั่วโมง
เมื่อวันที่ 14 กุมภาพันธ์ 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน
มอบเงินสิทธิประโยชน์จากกองทุนเงินทดแทน เป็นจํานวนเงิน 1,377,000 บาท และสิทธิประโยชน์จากกองทุนประกันสังคม พร้อมเงินบําเหน็จชราภาพจํานวน 58,971.14 บาท รวมเป็นเงินทั้งสิ้น 1,435,971.14 บาทแก่ทายาทของนายยุทธศาสตร์ คัมภ์บุญยอ ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยมี นายจรินทร์ จักกะพาก ปลัดกระทรวงแรงงาน พร้อมด้วย ผู้บริหารระดับสูงกระทรวงแรงงาน เข้าร่วมในครั้งนี้ด้วย
ทั้งนี้ นายยุทธศาสตร์ฯ เสียชีวิตขณะกําลังทํางานจากเหตุถังดับเพลิงระเบิดใกล้สถานีแอร์พอร์ตลิงก์ ภายในบริเวณท่าอากาศยานสุวรรณภูมิ จ.สมุทรปราการ เมื่อวันที่ 7 พฤศจิกายน 2561 ที่ผ่านมาจากเหตุการณ์ดังกล่าวเกิดขึ้นขณะลูกจ้างกําลังทํางาน เป็นเหตุให้มีลูกจ้างประสบอันตรายทั้งหมด 5 ราย เสียชีวิตในที่เกิดเหตุทันที 1 ราย และได้รับบาดเจ็บ 4 ราย ซึ่งการประสบอันตรายดังกล่าวเป็นการประสบอันตรายจากการทํางาน
พล.ต.อ.อดุลย์ฯ กล่าวต่อว่า ในส่วนของผู้บาดเจ็บจะได้รับสิทธิรักษาพยาบาลเท่าที่จ่ายจริงตามความจําเป็นในเบื้องต้นไม่เกิน 50,000 บาท ซึ่งกระทรวงแรงงาน โดยสํานักงานประกันสังคม มีกองทุนเงินทดแทน พร้อมดูแลลูกจ้างในระบบให้ได้รับสิทธิค่าทดแทนและค่ารักษาพยาบาลอย่างเต็มที่ เพื่อคุณภาพชีวิตที่ดีของลูกจ้างต่อไปในอนาคต ทั้งนี้ ลูกจ้างสามารถสอบถามเพิ่มเติมได้ที่ สํานักงานประกันสังคมจังหวัด สาขา ใกล้บ้าน หรือโทรสายด่วน 1506 ตลอด 24 ชั่วโมง
---------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
14 กุมภาพันธ์ 2562
รัฐบาลไทย-ข่าวทำเนียบรัฐบาล-GBC ไทย - ลาว ม่วนซื่น เห็นชอบเพิ่มความร่วมมือด้านการป้องกันและปราบปรามยาเสพติดร่วมกันอย่างจริงจัง โดยให้กองทัพเข้ามามีบทบาทมากขึ้น
วันศุกร์ที่ 7 ธันวาคม 2561
GBC ไทย - ลาว ม่วนซื่น เห็นชอบเพิ่มความร่วมมือด้านการป้องกันและปราบปรามยาเสพติดร่วมกันอย่างจริงจัง โดยให้กองทัพเข้ามามีบทบาทมากขึ้น
พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับ พล.ท.จันสะหมอน จันยาลาด รมว.กระทรวงการป้องกันประเทศ สาธารณรัฐประชาธิปไตยประชาชนลาว และคณะในโอกาสเดินทางเยือนไทยอย่างเป็นทางการ ณ ศาลาว่าการกลาโหม
พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับ พล.ท.จันสะหมอน จันยาลาด รมว.กระทรวงการป้องกันประเทศ สาธารณรัฐประชาธิปไตยประชาชนลาว และคณะในโอกาสเดินทางเยือนไทยอย่างเป็นทางการ ณ ศาลาว่าการกลาโหม
โดย พล.ท.จันสะหมอน ได้แสดงความขอบคุณอย่างสุดซึ้ง ที่ไทยได้ให้ความช่วยเหลือกรณีเหตุอุทกภัย จากเขื่อนแตกในลาวอย่างทันท่วงที ซึ่ง พล.อ.ประวิตรได้แสดงความขอบคุณ สปป.ลาวเช่นกัน ที่ส่งเจ้าหน้าที่กู้ภัยมาร่วมภารกิจช่วยเหลือ ทีมหมูป่าไทย ทั้งสองฝ่ายต่างตระหนักถึงภัยความมั่นคงที่สําคัญและหารือร่วมกันในการแก้ปัญหาภัยจากยาเสพติดและกลุ่มบุคคลที่เป็นภัยต่อความมั่นคงของทั้งสองประเทศ โดยเห็นชอบร่วมกันที่จะดําเนินการแก้ปัญหาดังกล่าวอย่างจริงจังและตรงไปตรงมาให้เกิดผลเป็นที่ประจักษ์กับสังคมโลก
ต่อจากนั้น : 1000 พล.อ.ประวิตร และ พล.ท.จันสะหมอน ได้ทําหน้าที่ ประธานร่วมการประชุมคณะกรรมการร่วมมือรักษาความสงบเรียบร้อยตามชายแดนทั่วไป ไทย - ลาว ( GBC ครั้งที่ 25 ) ซึ่งฝ่ายไทยเป็นเจ้าภาพจัดขึ้น ณ โรงแรมเชอราตัน กทม. ด้วยบรรยากาศแห่งไมตรีจิตและมีมิตรไมตรี โดยมีสาระสําคัญดังนี้
ทั้งสองฝ่ายได้ปรึกษาหารือแลกเปลี่ยนความคิดเห็น ทบทวนและประเมินผลการปฏิบัติร่วมที่ผ่านมา โดยแสดงความยินดีต่อผลสําเร็จและความคืบหน้าของการปฏิบัติงานในรอบปี ทั้งการแลกเปลี่ยนข่าวสาร การเยือน การศึกษาทางทหาร รวมทั้งวัฒนธรรมและกีฬาระหว่างกันที่ผ่านมา โดยร่วมแก้ปัญหาพื้นที่ชายแดนที่เกิดขึ้นให้ยุติลงโดยเร็วและจํากัดอยู่ในระดับท้องถิ่น พร้อมทั้งเห็นพ้องกันว่า ความสัมพันธ์ ไทย - ลาว นับวันจะมีความผูกพันใกล้ชิดกันมากขึ้น
ที่ประชุมเห็นชอบ ความร่วมมือรักษาความสงบเรียบร้อยตามชายแดนทั่วไป ไทย - ลาว โดยสนับสนุนให้ทุกกลไกที่เกี่ยวข้อง เพิ่มพูนความร่วมมือและปฏิบัติตามความตกลงว่าด้วยความร่วมมือด้านความมั่นคงชายแดนที่ได้ลงนามร่วมกัน , แนวทางการวางกําลังและการลาดตระเวนของกองกําลังติดอาวุธตามแนวชายแดน เพื่อมิให้เกิดการกระทบกระทั่งตามแนวชายแดน , ความร่วมมือกรณีบุคคลของแต่ละฝ่ายถูกจับกุมคุมขัง , ความร่วมมือกันจัดระเบียบชายแดน เพื่อป้องกัน สกัดกั้นและปราบปราม การลักลอบเข้าเมือง แรงงานผิดกฎหมาย การต่อต้านการค้ามนุษย์ การค้ายาเสพติดและสินค้าผิดกฎหมาย , ความร่วมมือกันแก้ปัญหาบุคคลสองสัญชาติ รวมทั้งบุคคลที่เป็นภัยต่อความมั่นคงไทย - ลาว , ความร่วมมือในการรักษาเส้นเขตแดน และที่สําคัญที่สุด ที่ประชุมเห็นชอบร่วมกันที่จะเพิ่มความร่วมมือด้านการป้องกันและปราบปรามยาเสพติด โดยจัดตั้งคณะทํางานร่วมกัน เพื่อให้กองทัพเข้ามามีบทบาทแก้ปัญหามากขึ้น
ต่อจากนั้น ทั้งสองฝ่าย ได้ลงนามในบันทึกการประชุมร่วมกัน ซึ่งการเดินทางเยือนไทยและเข้าร่วมประชุมของ รมว.กระทรวงการป้องกันประเทศ สปป.ลาว ครั้งนี้ แสดงถึงความเข้าใจ ความเชื่อมั่นและความไว้วางใจระหว่าง กห.และคณะกรรมการความร่วมมือรักษาความสงบเรียบร้อยทั้งสองประเทศ ซึ่งเป็นกลไกสําคัญในการเสริมสร้างและกระชับความร่วมมือระหว่างกันให้แน่นแฟ้นและขยายตัวยิ่งขึ้น ส่งผลให้ชายแดนทั้งสองประเทศ เป็นชายแดนแห่งสันติภาพ มิตรภาพและความร่วมมืออย่างแท้จริงตลอดไป
รัฐบาลไทย-ข่าวทำเนียบรัฐบาล-พล.อ.ประวิตร ลงพื้นที่ติดตามความคืบหน้าการแก้ปัญหาภัยแล้งพื้นที่จังหวัดลำปาง
วันพฤหัสบดีที่ 18 มิถุนายน 2563
พล.อ.ประวิตร ลงพื้นที่ติดตามความคืบหน้าการแก้ปัญหาภัยแล้งพื้นที่จังหวัดลําปาง
พลเอก ประวิตร วงษ์สุวรรณ รองนายกรัฐมนตรี ในฐานะ ผู้อํานวยการกองอํานวยการน้ําแห่งชาติ (กอนช.) ลงพื้นที่ติดตามสถานการณ์น้ําและตรวจความคืบหน้าการแก้ปัญหาภัยแล้งในพื้นที่ อําเภอสบปราบ จังหวัดลําปาง ซึ่งเป็นพื้นที่ที่อยู่ในแผนเฝ้าระวังการขาดแคลนน้ําของ กอนช.
พล.อ.ประวิตร ลงพื้นที่ติดตามความคืบหน้าการแก้ปัญหาภัยแล้งพื้นที่จังหวัดลําปาง
พลเอก ประวิตร วงษ์สุวรรณ รองนายกรัฐมนตรี ในฐานะ ผู้อํานวยการกองอํานวยการน้ําแห่งชาติ (กอนช.) ลงพื้นที่ติดตามสถานการณ์น้ําและตรวจความคืบหน้าการแก้ปัญหาภัยแล้งในพื้นที่ อําเภอสบปราบ จังหวัดลําปาง ซึ่งเป็นพื้นที่ที่อยู่ในแผนเฝ้าระวังการขาดแคลนน้ําของ กอนช.
วันนี้ (18 มิถุนายน 2563) เวลา 08.30 น. พลเอก ประวิตร วงษ์สุวรรณ รองนายกรัฐมนตรี พร้อมด้วย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะ ลงพื้นที่ติดตามการดําเนินงานของส่วนราชการที่เกี่ยวข้อง ในพื้นที่อําเภอเมือง และอําเภอสบปราบ จังหวัดลําปาง เพื่อรับทราบความคืบหน้าและปัญหา รวมทั้งความต้องการต่างๆ ที่จําเป็นของท้องถิ่น โดยรับฟังรายงานจาก เลขาฯ สทนช. ผู้ว่าราชการจังหวัดลําปาง และผู้แทนหน่วยงานที่เกี่ยวข้อง พบว่า จังหวัดลําปางอยู่ในลุ่มน้ําวังที่มีพื้นที่เสี่ยงขาดแคลนน้ํา และมีไม้ผลยืนต้นที่อยู่ในพื้นที่เสี่ยงกว่าหมื่นไร่ แต่ด้วยความร่วมมือของเจ้าหน้าที่ และชาวบ้านในพื้นที่ ทั้งต้นน้ํา กลางน้ําและปลายน้ํา ทําให้จังหวัดลําปางไม่มีพื้นที่ประกาศภัยแล้ง โดยปีนี้รัฐบาลได้จัดสรรงบกลาง แก้ไขภัยแล้งกว่า 70 โครงการ และงบเร่งด่วนอีกกว่า 150 โครงการ ประกอบด้วย การขุดเจาะบ่อบาดาล การซ่อมแซมระบบประปา การขุดลอกแม่น้ําวัง และทําเขื่อนป้องกันตลิ่ง รวมทั้งโครงการอันเนื่องมาจากพระราชดําริ และโครงการสําคัญที่อยู่ระหว่างเตรียมความพร้อมอีกกว่า 20 โครงการ ที่กําลังเร่งรัดขับเคลื่อนให้สามารถแก้ปัญหาน้ําได้ทั้งระบบ ทั้งนี้ จังหวัดลําปาง ได้ริเริ่มโครงการนําร่องที่สําคัญ ได้แก่ "สิริราชโมเดล" เพื่อแก้ไขภัยแล้งในพื้นที่อย่างยั่งยืน โดยบริหารจัดการน้ําทั้งบนดิน และใต้ดินอย่างเป็นระบบ
พลเอก ประวิตร วงษ์สุวรรณได้มอบนโยบายการทํางานแก่หน่วยงานที่เกี่ยวข้องในพื้นที่ ให้บูรณาการทํางานแก้ปัญหาน้ํา ทั้งระบบ และขับเคลื่อนโครงการต่างๆ ให้แล้วเสร็จ ตามแผนงาน อย่างเป็นรูปธรรม พร้อมกล่าวชื่นชมเจ้าหน้าที่ที่ได้ทุ่มเท เสียสละ ปฏิบัติหน้าที่แม้ต้องระวัง covid-19 ที่ผ่านมา
พลเอก ประวิตร ยังได้กล่าวขอบคุณพี่น้องประชาชน และเกษตรกรจังหวัดลําปาง ที่ได้แสดงออกถึงความร่วมมือ กับภาครัฐในการแก้ปัญหาภัยแล้ง กระทั่งมีความคืบหน้าอย่างน่าพอใจ ส่งผลให้จังหวัดลําปางไม่มีพื้นที่ประกาศภัยแล้งซึ่งถือเป็นจังหวัดต้นแบบของพื้นที่ภาคเหนือ และรัฐบาลพร้อมส่งเสริมการพัฒนาให้มีความต่อเนื่อง ต่อไป
รัฐบาลไทย-ข่าวทำเนียบรัฐบาล-สธ.จัดเสวนาวิชาการ “ความจริงของ 3 สาร จากคนทำงานสู่ผู้บริโภค”
วันจันทร์ที่ 21 ตุลาคม 2562
สธ.จัดเสวนาวิชาการ “ความจริงของ 3 สาร จากคนทํางานสู่ผู้บริโภค”
กระทรวงสาธารณสุข จัดเสวนาวิชาการ “ความจริงของ 3 สาร จากคนทํางานสู่ผู้บริโภค” ให้ประชาชน-สังคมได้รับข้อมูลที่รอบด้านของสารเคมีอันตราย พร้อมนําคณะผู้บริหาร ภาคีเครือข่ายแสดงจุดยืน “ยกเลิกการใช้ 3 สารเคมีอันตรายทางการเกษตร”
กระทรวงสาธารณสุข จัดเสวนาวิชาการ “ความจริงของ 3 สาร จากคนทํางานสู่ผู้บริโภค” ให้ประชาชน-สังคมได้รับข้อมูลที่รอบด้านของสารเคมีอันตราย พร้อมนําคณะผู้บริหาร ภาคีเครือข่ายแสดงจุดยืน “ยกเลิกการใช้ 3 สารเคมีอันตรายทางการเกษตร”
วันนี้ ( 21ตุลาคม 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข น.ส.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ นายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร สื่อมวลชน ร่วมเสวนาวิชาการ “ความจริงของ 3 สาร จากคนทํางานสู่ผู้บริโภค” พร้อมนําคณะผู้บริหาร ภาคีเครือข่ายภาครัฐและเอกชนแสดงจุดยืน” ยกเลิกการใช้ 3 สารเคมีอันตรายทางการเกษตร” เพื่อให้ประชาชนสังคมได้รับข้อมูลที่รอบด้าน เกี่ยวกับสารเคมีอันตรายทางการเกษตร 3 สาร คือพาราควอต ไกลโฟเซต คลอร์ไพริฟอส จากผู้เชี่ยวชาญ นักวิชาการ เกษตรกร ผู้ทํางานเกี่ยวกับสารเคมีอันตราย
นายอนุทิน กล่าวว่าการเสวนาครั้งนี้ ทําให้ได้รับองค์ความรู้ ข้อมูลเพิ่มเติมถึงความรุนแรง ผลกระทบต่อสุขภาพหากยังใช้ 3 สาร คือพาราควอต ไกลโฟเซต คลอร์ไพริฟอส ต่อพี่น้องประชาชน รวมทั้งเกษตรกร ซึ่งเป็นผู้เคราะห์ร้ายจากผลการใช้สารเคมี ต้องเจ็บป่วย สูญเสียอวัยวะ ที่สําคัญยังพบว่ามีผลไปถึงทารกในครรภ์ ดังนั้น จําเป็นต้อง “ห้ามใช้ ห้ามขาย ห้ามตาย” เรื่องกําไรขาดทุนเอามาแลกกับความเจ็บป่วย ทุกข์ทรมาน การตายจากการใช้สารเคมีไม่ได้เด็ดขาด ซึ่งไม่เฉพาะ 3 สารเท่านั้น แม้แต่สารเคมีอื่นๆที่เป็นอันตรายก็ไม่สนับสนุนให้ใช้
นายอนุทิน กล่าวว่า การเสวนาวิชาการในครั้งนี้ น.ส.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ได้ร่วมรับฟังด้วย ซึ่งผู้ร่วมเสวนาได้ใส่เสื้อขาวเป็นสัญลักษณ์ยกเลิกการใช้สารเคมีอันตรายทางการเกษตรทั้ง 3 สาร พร้อมให้กําลังใจรัฐมนตรีช่วยว่าการกระทรวงเกษตรและสหกรณ์ที่เป็นด่านหน้าการต่อสู้เพื่อพี่น้องประชาชน เกษตรกรและกรรมการ 3 ท่าน คืออธิบดีกรมการแพทย์ อธิบดีกรมวิทยาศาสตร์การแพทย์ และเลขาธิการ อย. ที่จะเป็นตัวแทนทําหน้าที่ของกระทรวงสาธารณสุข ปกป้องรักษาสุขภาพของคนไทย นํานโยบายของ รมว.สธ. ปลัด สธ. ไปโหวตแบบเปิดเผยต่อที่ประชุมคณะกรรมการวัตถุอันตรายในวันพรุ่งนี้ เพื่อประชาชน เพื่อเกษตรกร ส่วนผลเป็นอย่างไร ขึ้นกับคณะกรรมการ ผู้บริหารทุกคนจะร่วมกันรับผิดชอบ
สําหรับผู้ร่วมเสวนาในครั้งนี้ ประกอบด้วย ศ.นพ.ธีระวัฒน์ เหมะจุฑา หัวหน้าศูนย์วิทยาศาสตร์สุขภาพโรคอุบัติใหม่ โรงพยาบาลจุฬาลงกรณ์ , รศ.ดร.พวงรัตน์ ขจิตวิชยานุกูล มหาวิทยาลัยนเรศวร, ศ.ดร.พรพิมล
กองทิพย์ มหาวิทยาลัยมหิดล, นางสาวปรกชล อู๋ทรัพย์ เครือข่ายเตือนภัยสารเคมีกําจัดศัตรูพืช (Thai -PAN), นายสุนทร รักษ์รงค์ นายกสมาคมเกษตรกรชาวสวนยาง 16 จังหวัดภาคใต้และเลขาธิการสภาเครือข่ายเกษตรกรชาวสวนยางแห่งประเทศไทย(สคยท.) ตัวแทนผู้บริหารจากทุกกรมในสังกัดกระทรวงสาธารณสุข
******************ตุลาคม 2562
รัฐบาลไทย-ข่าวทำเนียบรัฐบาล-ปลัดกระทรวงพาณิชย์ และคณะ ลงพื้นที่จังหวัดสุพรรณบุรี เพื่อติดตามสถานการณ์ข้าวนาปรัง ปีการผลิต 2560
วันจันทร์ที่ 6 มีนาคม 2560
ปลัดกระทรวงพาณิชย์ และคณะ ลงพื้นที่จังหวัดสุพรรณบุรี เพื่อติดตามสถานการณ์ข้าวนาปรัง ปีการผลิต 2560
(เมื่อวันที่ 4 มีนาคม 2560) ซึ่งผลผลิตข้าวในจังหวัดสุพรรณบุรี จํานวน 7 แสนตัน จะเก็บเกี่ยวในช่วงเดือนกุมภาพันธ์ - พฤษภาคม 2560
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ และคณะ ได้ลงพื้นที่จังหวัดสุพรรณบุรี เพื่อติดตามสถานการณ์ข้าวนาปรัง ปีการผลิต 2560 ซึ่งผลผลิตข้าวในจังหวัดสุพรรณบุรี จํานวน 7 แสนตัน จะเก็บเกี่ยวในช่วงเดือนกุมภาพันธ์ - พฤษภาคม 2560 ณ หจก.ต.ทวีรุ่งเรือง(1992) อ.บางปลาม้า จ.สุพรรณบุรี เยี่ยมชมศูนย์เรียนรู้ตามปรัชญาเศรษฐกิจพอเพียง ณ ชุมชนบ้านหนองราชวัตร อ.หนองหญ้าไซ และสํารวจตลาดต้องชม เป้าหมายปี 2560 ณ วัดไผ่โรงวัว อําเภอสองพี่น้อง เพื่อสํารวจความพร้อมและแนวทางส่งเสริมให้เป็นตลาดต้องชม แห่งที่ ๒ ของจังหวัดสุพรรณบุรี
รัฐบาลไทย-ข่าวทำเนียบรัฐบาล- กระทรวงยุติธรรม เสริมองค์ความรู้และมาตรฐานทางจริยธรรมแก่บุคลากรเพื่อป้องกันการทุจริต
วันอังคารที่ 27 สิงหาคม 2562
กระทรวงยุติธรรม เสริมองค์ความรู้และมาตรฐานทางจริยธรรมแก่บุคลากรเพื่อป้องกันการทุจริต
กระทรวงยุติธรรม เสริมองค์ความรู้และมาตรฐานทางจริยธรรมแก่บุคลากรเพื่อป้องกันการทุจริต
ในวันอังคารที่ ๒๗ สิงหาคม ๒๕๖๒ เวลา ๑๐.๐๐ น. ณ โรงแรมเบสท์เวสเทิร์น พลัส แวนด้า แกรนด์โฮเทล อําเภอปากเกร็ด จังหวัดนนทบุรี นายวิทยา สุริยะวงค์ รองปลัดกระทรวงยุติธรรม ในฐานะหัวหน้าศูนย์ปฏิบัติการต่อต้านการทุจริต เป็นประธานเปิดโครงการเสริมสร้างองค์ความรู้เกี่ยวกับกฎหมายและมาตรฐานที่เกี่ยวข้องเพื่อป้องกันการทุจริตและเสริมสร้างมาตรฐานทางจริยธรรมแก่บุคลากรสังกัดกระทรวงยุติธรรม โดยมีนายสํารวม บุญเสริม ผู้เชี่ยวชาญเฉพาะด้านบริหารทรัพยากรบุคคลช่วยปฏิบัติราชการต่อต้านการทุจริตกระทรวงยุติธรรม รวมทั้ง ผู้ปฏิบัติงานด้านการป้องกันและปราบปรามการทุจริตและประพฤติมิชอบ และบุคลากรผู้ปฏิบัติงานด้านส่งเสริมและคุ้มครองจริยธรรมของหน่วยงานในสังกัดกระทรวงยุติธรรม จํานวน ๘๐ คน เข้าร่วมฯ เพื่อเสริมสร้างองค์ความรู้เกี่ยวกับกฎหมายและมาตรการป้องกันและปราบปรามการทุจริตและประพฤติมิชอบ ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑ และความรู้เกี่ยวกับมาตรฐานทางจริยธรรมของหน่วยงานราชการตามพระราชบัญญัติมาตรฐานทางจริยธรรม พ.ศ. ๒๕๖๒ เพื่อป้องกันมิให้เกิดการทุจริตและส่งเสริมคุณธรรมจริยธรรมแก่ส่วนราชการในสังกัดกระทรวงยุติธรรมต่อไป